‘দেশের সংকট নিরসনের একমাত্র রাজনৈতিক দল জাতীয় পার্টি’
জাতীয় পার্টির প্রেসিডিয়াম সদস্য মীর আবদুস সবুর আসুদ বলেছেন, বর্তমান সরকারের অধীনে নিরপেক্ষ নির্বাচন সম্ভব নয়। অবাধ নির্বাচনের জন্য নির্বাচনকালীন একটি নিরপেক্ষ সরকার প্রয়োজন। দেশের ২০ কোটি মানুষের মুক্তির জন্য জিএম কাদেরের নেতৃত্বের বিকল্প নাই। জাতীয় পার্টি দেশের সব সংকট নিরসনের একমাত্র রাজনৈতিক দল।







রোববার দুপুরে ৩৭তম প্রতিষ্ঠাবার্ষিকীতে বরিশালে নগরীর সদর রোডে দলীয় কার্যালয়ের সামনে জেলা ও মহানগর জাতীয় পার্টির সমাবেশে প্রধান অতিথির বক্তব্যে তিনি এ কথা বলেন।




সভা শেষে কেক কেটে নগরীতে একটি বর্ণাঢ্য র‌্যালিতে অংশ নেন তিনি।
সভায় আরও বক্তৃতা করেন- কেন্দ্রীয় উপদেষ্টা ও মহানগর জাতীয় পার্টির সদস্য সচিব ইঞ্জিনিয়ার ইকবাল হোসেন তাপস, কেন্দ্রীয় যুগ্ম সাংগঠনিক সম্পাদক এসএম রহমান পারভেজ, মহানগর আহ্বায়ক অধ্যাপক মহসিন উল ইসলাম হাবুল প্রমুখ।

জাতীয় পার্টির প্রেসিডিয়াম সদস্য মীর আবদুস সবুর আসুদ বলেছেন, বর্তমান সরকারের অধীনে নিরপেক্ষ নির্বাচন সম্ভব নয়। অবাধ নির্বাচনের জন্য নির্বাচনকালীন একটি নিরপেক্ষ সরকার প্রয়োজন। দেশের ২০ কোটি মানুষের মুক্তির জন্য জিএম কাদেরের নেতৃত্বের বিকল্প নাই। জাতীয় পার্টি দেশের সব সংকট নিরসনের একমাত্র রাজনৈতিক দল।